Kšumancäń Pirguž

Kšumancäń Pirguž (), jaiotzez Grigori Dmitrievitx Musaliov, (; Taxto Kxumantsia, 1940ko azaroaren 19a – Bolxoie Ignatovo, 2024ko abuztuaren 22a) erzien eskubideen aldeko ekintzailea izan zen. Erzia herriaren inäzor (buruzagia) izan zen 1999tik 2019ra.

 Bizitza 
Hiru anaietatik gazteena zen. Haren aitak Bigarren Mundu Gerran parte hartu zuen eta 1943an hil zen; ama, berriz, nekazaria zen.

1958an Bolxoie Ignatovo herriko eskolan graduatu zen. 1959-1962 urteetan SESBeko armadan zerbitzatu zuen. Mordoviako Unibertsitateko fisika eta matematika fakultatean lizentziatu zen, eta ondoren bertan lan egin zuen.

1980ko hamarkadaren amaieratik erzien mugimendu nazionalean parte hartu zuen. Hogei urtez Erziera Salbatzeko Fundazioaren buru izan zen. 1994an, beste aktibistekin batera, Erzieraren Eguna antolatu zuen lehen aldiz. Gainera, Rasjken Ozks aintzinako jaia berpiztu zuen 1999an. Lehen jaia baino bost egun lehenago, Errusiako agintariek atxilotu zuten.

Hilero bidaiatzen zuen Mordovian zehar hezkuntza ekitaldiak antolatzeko eta erzierazko literatura zabaltzeko. 2012an Finno-Ugriar Herrien Munduko Kongresuan parte hartu zuen.

Herri indigenen zapalkuntzaren inguruko hainbat artikulu idatzi zituen eta deialdi asko egin zituen Errusiako agintariei. Erziak errusiartzeko saiakerak gogor kritikatu zituen. Errusiako poliziak eta prentsak jazarri zuten behin baino gehiago.

2019ko irailaren 12an, inäzor kargua Syreś Boläeńen esku utzi zuen.

2024ko abuztuaren 22an hil zen, 83 urte zituela.

 Sariak 

 2014: Terra Marianaren Gurutzearen Ordena

 Erreferentziak 

 Kanpo estekak 

Kategoria:Mordoviarrak
Kategoria:Errusiako aktibistak
Kategoria:Gutxiengoen eskubideen aldeko ekintzaileak
Kategoria:Hizkuntza aktibistak